proxectonos/corpus_dominio_legal_administrativo_tmp huggingface dataset:
RESOLUCIÓN do 3 de xullo de 2009 pola que se procede á segunda convocatoria para o exercicio 2009, en réxime de concorrencia competitiva, das axudas para facilitar a análise empresarial das empresas galegas cara ao acceso ao Mercado Alternativo Bolsista (MAB).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/07/2009

Mediante Resolución do 10 de decembro do 2008 publicouse a redacción das bases reguladoras das axudas para facilitar a análise empresarial das empresas galegas cara ao acceso ao Mercado Alternativo Bolsista (MAB) (Diario Oficial de Galicia nº 244, do 17 de decembro).
Estas bases prevén que as convocatorias de axudas, que conterán en todo caso o prazo de presentación de solicitudes e os créditos asignados a elas, serán aprobadas mediante resolución do director xeral do Igape e publicadas no Diario Oficial de Galicia.
Na súa virtude e de conformidade coas facultades que teño conferidas,
RESOLVO:
Primeiro.-Convócanse, en réxime de concorrencia competitiva, as axudas das bases reguladoras de axudas para facilitar a análise empresarial das empresas galegas cara ao acceso ao Mercado Alternativo Bolsista (MAB), publicadas mediante Resolución do 10 de decembro do 2008 (Diario Oficial de Galicia nº 244, do 17 de decembro), cuxo prazo de presentación de solicitudes se abrirá o día seguinte ao da súa publicación no Diario Oficial de Galicia, e pecharase aos corenta días naturais; no caso de coincidir o inicio ou o remate do prazo en sábado ou día inhábil en Santiago de Compostela o prazo trasladarase ao día hábil seguinte.
Segundo.-Os créditos dispoñibles para a concesión nesta convocatoria ascenden a 300.000 , que se aboarán con cargo á aplicación orzamentaria 02.02-E4/10/03-651700 dos orzamentos do Igape para o 2009.
Terceiro.-Á vista do volume das solicitudes presentadas e mediante resolución, o director xeral do Igape poderá modificar e/ou ampliar os créditos aprobados, do cal se dará a correspondente publicidade no Diario Oficial de Galicia.
Cuarto.-Os requisitos das letras c), e) e l) do artigo 20.2º da Lei 9/2007, do 13 de xuño, de subvencións de Galicia e os requisitos das letras f), h), i), j), k), m) e n) do citado artigo, indícanse respectivamente nas bases reguladoras das axudas para facilitar a análise empresarial das empresas galegas cara ao acceso ao Mercado Alternativo Bursátil (MAB) e nas bases reguladoras dos procedementos de tramitación das liñas de axuda do Igape publicadas mediante Resolución do 5 de febreiro do 2009 (Diario Oficial de Galicia nº 31, do 13 de febreiro).
Santiago de Compostela, 3 de xullo do 2009.
Joaquín Varela de Limia de Cominges
Director xeral do Instituto Galego de Promoción
Económica
ORDE do 24 de xuño de 2009 pola que se resolve a concesión de subvencións ás agrupacións de voluntarios de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/07/2009

Por Orde do 30 de decembro de 2008 (DOG nº 2, do 5 de xaneiro de 2009), a Consellería de Presidencia, Administracións Públicas e Xustiza estableceu as bases reguladoras para a concesión, en réxime de concorrencia competitiva, de subvencións ás agrupacións de voluntarios de protección civil, e procedeu á súa convocatoria para o ano 2009.
Vista a proposta de resolución da comisión avaliadora, en aplicación do artigo 7.1º da citada Orde do 30 de decembro de 2008,
RESOLVO:
Primeiro.-Conceder con cargo á aplicación 06.07.213A.481.1 e 06.07.212A.460.0 dos orzamentos xerais da Comunidade Autónoma de Galicia para o ano 2009 as subvencións que se detallan no anexo.
Segundo.-Notificarlles o contido desta resolución ás agrupacións beneficiarias, especificando as condicións particulares que deberán cumprir.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 24 de xuño de 2009.
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "13900D003P006.PDF"
DECRETO 356/2009, do 9 de xullo, polo que se declara a urxente ocupación, para os efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de intersección da EP 9701 Baión-András coa PO-301.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/07/2009

A Deputación Provincial de Pontevedra, en sesión que tivo lugar o día vinte e tres de xullo de dous mil oito, aprobou o proxecto de intersección da EP. 9701 Baión-András coa PO-301 e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Presidencia, Administracións Públicas e Xustiza e contén a xustificación acreditativa da motivación para a declaración de urxente ocupación.
Que o expediente se tratou na Comisión de Secretarios Xerais previa á súa elevación ao Consello da Xunta de Galicia.
Que o expediente contén a documentación a que se refire o artigo 1º da Orde do 7 de decembro de 1983, sobre declaracións de urxente ocupación, así como a exixida no artigo 3 da Lei 11/1996, do 27 de decembro, de medidas de disciplina orzamentaria.
En consecuencia, considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, debido á intersección das dúas vías, existe perigo, acrecentado polo aumento da intensidade de tráfico xerado polas actuacións que está a levar a cabo na estrada PO-301 a Consellería de Política Territorial, Obras Públicas e Transportes, ademais de que redundará nunha mellor e máis eficaz regulación do tráfico coa conseguinte garantía da seguranza viaria e redución de sinistros.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día nove de xullo de dous mil nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, para os efectos de expropiación forzosa, pola Deputación Provincial de Pontevedra, dos bens e dereitos concretados no expediente administrativo instruído para o efecto e necesarios para a execución das obras do proxecto de intersección da EP 9701 Baión-András coa PO-301, debendo, de ser o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, 9 de xullo de 2009.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 357/2009, do 9 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de acondicionamento da estrada PO-221, treito Caldas de Reis (N640)-Moraña (clave PO/06/154.01).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 21/07/2009

Con data do 11 de marzo de 2009, o director xeral de Obras Públicas, por delegación da conselleira de Política Territorial, Obras Públicas e Transportes, resolveu aprobar o proxecto de trazado da obra de acondicionamento da estrada PO-221, treito Caldas de Reis (N640)-Moraña (clave PO/06/154.01).
A xustificación da urxencia de ocupación dos bens e dereitos precisos para a execución do proxecto de trazado e construción da obra, proxecto de acondicionamento da estrada PO-221, treito Caldas de Reis (N640)-Moraña (clave PO/06/154.01), está motivada pola reciente posta en servizo da nova variante de Caldas de Reis, o que determinou un incremento de tráfico na estrada PO-221 cando esta, pola súa configuración actual, formada por curvas con raios e largo de calzada claramente insuficiente, non é adecuada para soportar a actual densidade de tráfico e a previsible a curto prazo. Así mesmo, a estrada PO-221 non se adecúa aos estándares técnicos mínimos exixibles a unha vía moderna.
Estas circunstancias obrigan a unha inmediata actuación dos poderes públicos para preservar o interese público; de aí a necesidade de proceder de forma inmediata á execución do proxecto de referencia e, consecuentemente, a unha urxente ocupación dos bens e dereitos necesarios para esta actuación, os cales aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas, e a súa asignación á Consellería de Medio Ambiente, Territorio e Infraestruturas mediante o Decreto 316/2009, do 4 de xuño, no cal se establece a súa estrutura orgánica.
En virtude de todo o exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día nove de xullo de dous mil nove,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como en calquera das modificacións que sexa necesario realizar para a súa execución, para os efectos de expropiación no proxecto de trazado da obra de acondicionamento da estrada PO-221, treito Caldas de Reis (N640)-Moraña (clave PO/06/154.01).
Santiago de Compostela, 9 de xullo de 2009.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
ORDE do 16 de xullo de 2009 pola que se fai pública a ampliación do importe existente para a concesión de axudas destinadas á programación de accións formativas dirixidas prioritariamente aos traballadores e traballadoras desempregados/as na Comunidade Autónoma de Galicia correspondente ao exercicio 2009, convocadas pola Orde do 11 de decembro de 2008.
CONSELLERÍA DE TRABALLO E BENESTAR — III. OUTRAS DISPOSICIÓNS — 20/07/2009

A Orde do 11 de decembro de 2008 (DOG nº 245, do 18 de decembro), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 11 de decembro de 2008, coa finalidade de facer chegar estas ao maior número de beneficiarios posibles.
Por todo o exposto, e no uso das facultades que me foron concedidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 11 de decembro de 2008, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2009:
Ver referencia pdf "14000D008P018.PDF"
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 16 de xullo de 2009.
Beatriz Mato Otero
Conselleira de Traballo e Benestar
DECRETO 355/2009, do 17 de xullo, polo que se concede a Medalla de Galicia na súa categoría de ouro.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/07/2009

En atención á relevancia dos servizos constantes prestados á sociedade galega polos expresidentes da Xunta de Galicia e ao abeiro do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, é vontade do Goberno galego outorgarlle a súa máis alta distinción.
Polo tanto, por proposta do conselleiro de Presidecia, Administracións Púbicas e Xustiza e logo de acordo do Consello da Xunta de Galicia, na súa reunión do día dezasete de xullo de dous mil nove,
DISPOÑO:
Concederlle a Medalla de Ouro de Galicia a:
-Gerardo Fernández Albor.
-Fernando Ignacio González Laxe.
-Manuel Fraga Iribarne.
-Emilio Pérez Touriño.
Santiago de Compostela, dezasete de xullo de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
ORDE do 15 de xullo de 2009 pola que se modifica a Orde do 23 de febreiro de 2009, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria.
CONSELLERÍA DE TRABALLO E BENESTAR — III. OUTRAS DISPOSICIÓNS — 20/07/2009

Con data do 4 de marzo de 2009, publicouse no DOG a Orde do 23 de febreiro de 2009, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria.
Correspóndelle á Consellería de Traballo e Benestar, segundo o Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, as funcións e competencias que, en materia de servizos sociais, lle corresponden á Xunta de Galicia.
A citada orde, no seu artigo 5, establece un importe total dispoñible para o exercicio 2009 de 6.653.444 euros, destinado ao financiamento das subvencións, sen prexuízo de ulteriores variacións producidas como consecuencia de maiores dispoñibilidades orzamentarias que se tramitarán como modificacións desta, de acordo co previsto no artigo 31.2º da Lei 9/2007, do 13 de xuño, de subvencións de Galicia.
En consecuencia, ante a existencia de dispoñibilidades orzamentarias que poden ser utilizadas para os mesmos fins, cómpre ampliar o importe dos créditos correspondentes ao exercicio 2009 destinados ao financiamento das subvencións que poderán ser concedidas ao abeiro da referida Orde do 23 de febreiro de 2009, na contía adicional de 3.730.939 euros, para o exercicio corrente, coa finalidade de facer chegar as ditas subvencións ao maior número de beneficiarios posibles en contía suficiente para garantir unha axeitada prestación dos servizos sociais.
Por todo o exposto, e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2009 destinado ao financiamento das subvencións que se van conceder ao abeiro da Orde do 23 de febreiro de 2009, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria, na seguinte contía e aplicación orzamentaria:
-2009.48.06.312E.781.0, por importe de 3.730.939 .
2. Esta modificación non afecta o prazo establecido na referida orde para a presentación de solicitudes.
Disposición derradeira única
Esta disposición entrará en vigor o día seguinte ao da súa publicación.
Santiago de Compostela, 15 de xullo de 2009.
Beatriz Mato Otero
Conselleira de Traballo e Benestar
DECRETO 354/2009, do 17 de xullo, polo que se nomea delegado da Xunta de Galicia en Bos Aires (República Arxentina) a Alejandro Roberto López Dobarro.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 20/07/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dezasete de xullo de dous mil nove,
Nomeo delegado da Xunta de Galicia en Bos Aires (República Arxentina) a Alejandro Roberto López Dobarro.
Santiago de Compostela, dezasete de xullo de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
DECRETO 353/2009, do 17 de xullo, polo que se nomea delegado da Xunta de Galicia en Montevideo (República Oriental do Uruguai) a Manuel Barros Rivadulla.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 20/07/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dezasete de xullo de dous mil nove,
Nomeo delegado da Xunta de Galicia en Montevideo (República Oriental do Uruguai) a Manuel Barros Rivadulla.
Santiago de Compostela, dezasete de xullo de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
CORRECCIÓN de erros.-Orde do 12 de xuño de 2009 pola que se modifica a Orde do 15 de novembro de 1992, pola que se regulan os tamaños mínimos de extracción e comercialización de diversas especies de peixes, moluscos, crustáceos e equinodermos.
CONSELLERÍA DO MAR — I. DISPOSICIÓNS XERAIS — 07/07/2009

Advertido erro na Orde do 12 de xuño de 2009 pola que se modifica a orde do 15 de novembro de 1992, pola que se regulan os tamaños mínimos de extracción e comercialización de diversas especies de peixes, moluscos, crustáceos e equinodermos, publicada no DOG número 127, do 1 de xullo de 2009, faise a oportuna corrección:
Artigo único.-Modificación da Orde do 15 de novembro de 1992, pola que se regulan os tamaños mínimos de extracción e comercialización de diversas especies de peixes, moluscos, crustáceos e equinodermos
Onde di: «Un. A alínea 1 do número 1 do artigo 2º queda redactada do seguinte modo:»; debe dicir: «Un. A alínea 1 do número 2 do artigo 3ª queda redactada do seguinte modo».
Ver referencia pdf "13100D001P006.PDF"
DECRETO 343/2009, do 2 de xullo, polo que se nomea director da Axencia Galega das Industrias Culturais a Juan Carlos Fernández Fasero.
CONSELLERÍA DE CULTURA E TURISMO — II. AUTORIDADES E PERSOAL — 03/07/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Cultura e Turismo e logo de deliberación do Consello da Xunta de Galicia, na súa reunión do día dous de xullo de dous mil nove,
Nomeo director da Axencia Galega das Industrias Culturais a Juan Carlos Fernández Fasero.
Santiago de Compostela, dous de xullo de dous mil nove.
Alberto Núñez Feijóo
Presidente
Roberto Varela Fariña
Conselleiro de Cultura e Turismo
RESOLUCIÓN do 8 de xuño de 2009 pola que se lles dá publicidade aos convenios de colaboración subscritos por este organismo no primeiro cuadrimestre de 2009.
INSTITUTO GALEGO DA VIVENDA E SOLO — III. OUTRAS DISPOSICIÓNS — 09/07/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior. En consecuencia, e para darlle cumprimento a esta obriga,
DISPOÑO:
Artigo único.-Darlle publicidade á relación dos convenios subscritos polo Instituto Galego da Vivenda e Solo no primeiro cuadrimestre de 2009 que se incorpora como anexo a esta resolución.
Santiago de Compostela, 8 de xuño de 2009.
Antonio José Boné Pina
Director xeral do Instituto Galego da Vivenda
e Solo
Ver referencia pdf "13300D012P050.PDF"
RESOLUCIÓN do 3 de xuño de 2009 pola que se lles dá publicidade aos convenios de colaboración subscritos pola suprimida Consellería de Vivenda e Solo no primeiro cuadrimestre do ano 2009.
INSTITUTO GALEGO DA VIVENDA E SOLO — III. OUTRAS DISPOSICIÓNS — 06/07/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no primeiro cuadrimestre do ano 2009.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola suprimida Consellería de Vivenda e Solo nos meses de xaneiro, febreiro, marzo e abril do ano 2009, que se incorpora como anexo a esta resolución.
Santiago de Compostela, 3 de xuño de 2009
Antonio José Boné Pina
Director xeral do Instituto Galego da Vivenda
e Solo
Ver referencia pdf "13000D014P082.PDF"
RESOLUCIÓN do 28 de maio de 2009, do Departamento Territorial de Ourense, pola que se adxudica o financiamento dos proxectos de fomento do uso do galego dos equipos de normalización e dinamización dos centros de ensino privados de Galicia que imparten ensinanzas regradas de niveis non universitarios, para o ano 2009, curso escolar 2008-2009, ao abeiro da resolución da Secretaría Xeral de Política Lingüística do 22 de decembro de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/07/2009

A xefa territorial accidental da Consellería de Presidencia, Administracións Públicas e Xustiza de Ourense, por delegación da Secretaría Xeral de Política Lingüística, resolve adxudicar as cantidades propostas polo Gabinete de Normalización Lingüística que se reflicten a continuación:
Ver referencia pdf "12700D006P031.PDF"
Contra esta resolución poderá interpoñerse recurso de reposición, no prazo dun mes, perante a Secretaría Xeral de Política Lingüística ou, directamente, recurso contencioso-administrativo, no prazo de dous meses.
Ourense, 28 de maio de 2009.
Rosa María Nóvoa Vega
Xefa territorial accidental de Ourense
RESOLUCIÓN do 25 de xuño de 2009 pola que se lles dá publicidade aos convenios de colaboración subscritos por este organismo no primeiro cuadrimestre de 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 01/07/2009

O artigo 11.1º da Lei 4/2006, do 30 de xuño, de transparencia e de boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
DISPOÑO:
Artigo único.-Dar publicidade á relación dos convenios subscritos polo Instituto Galego de Seguridade e Saúde Laboral no primeiro cuadrimestre de 2009, que se incorpora como anexo a esta resolución.
Santiago de Compostela, 25 de xuño de 2009.
P.A. (Orde 4-5-2009)
Cristina Ortiz Dorda
Secretaria xeral da Consellería de Traballo
e Benestar
Ver referencia pdf "12700D006P031.PDF"
ORDE do 30 de xuño de 2009 pola que se exclúe do Catálogo de montes de utilidade pública o monte Outeiro e Seara, situado no concello de Quiroga, na provincia de Lugo.
CONSELLERÍA DO MEDIO RURAL — III. OUTRAS DISPOSICIÓNS — 06/07/2009

O monte Serra do Courel, situado no concello de Quiroga, na provincia de Lugo, foi incluído no Catálogo de montes de utilidade pública co número 61-A mediante Orde ministerial do 18 de abril de 1944. A Orde da Consellería do Medio Rural do 1 de decembro de 2008 modificou a inscrición do monte no catálogo.
De conformidade co establecido no artigo 16 e concordantes da Lei 43/2003, do 21 de novembro, e no artigo 43 do Decreto 485/1962, polo que se aproba o Regulamento de montes, o Servizo Provincial de Montes e Industrias Forestais de Lugo, oído o Concello de Quiroga, iniciou un expediente para a descatalogación do monte Outeiro e Seara.
Durante a instrución do expediente polo órgano competente acreditouse que parte da superficie dese monte foi clasificada como veciñal en man común, e que por sentenza do Xulgado de Primeira Instancia de Lugo do 6 de xullo de 1963, confirmada neste punto pola sentenza da Audiencia Territorial da Coruña do 20 de maio de 1965, acórdase a nulidade da catalogación dos montes a que fai referencia a citada sentenza, incluídos baixo o número 61-A, e en consecuencia a súa exclusión do dito catálogo, e compróbase que na actualidade a superficie incluída dentro do denominado Outeiro e Seara nº 61-A está afectada en parte por esta resolución xudicial e en parte por resolución de clasificación de montes veciñais en man común, polo que esta consellería, tendo en conta o informe-proposta da Dirección Xeral de Montes do 1 de xuño de 2009 e de conformidade co previsto nos artigos 34 e 38 da Lei 1/1983, do 22 de febreiro, de normas reguladoras da Xunta e da súa Presidencia,
DISPÓN:
Artigo único.-Excluír do Catálogo de montes de utilidade pública o monte Outeiro e Seara, inscrito cos seguintes datos:
Termo municipal: Quiroga.
Nome: monte de Outeiro e Seara.
Número: 61-A.
Pertenza: parroquias de Outeiro e Seara.
Lindeiros:
N: termo municipal de Folgoso do Courel.
S: termo municipal de Folgoso do Courel, provincia de León e predios particulares.
L: monte veciñal en man común de Montouto.
O: monte veciñal en man común de Pacios da Serra, Penas Rubias, Vesarredonda e Paradapiñol.
Cabida total: 5.850 ha.
Cabida pública: 3.600 ha.
Disposición derradeira
Esta orde entrará en vigor ao día seguinte ao da súa publicación no Diario Oficial de Galicia e contra ela poderá interporse recurso de reposición, con carácter potestativo ante o conselleiro do Medio Rural, no prazo dun mes ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 30 de xuño de 2009.
Samuel Jesús Juárez Casado
Conselleiro do Medio Rural
ORDE do 3 de xullo de 2009 pola que se declara a alleabilidade dun inmoble situado na rúa Montero Ríos de Pontevedra.
CONSELLERÍA DE FACENDA — III. OUTRAS DISPOSICIÓNS — 06/07/2009

A Comunidade Autónoma de Galicia é titular dun inmoble na rúa Montero Ríos de Pontevedra, de conformidade co Real decreto 1763/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de educación.
Unha vez obtida a súa inscrición no correspondente Rexistro da Propiedade a nome da Comunidade Autónoma de Galicia, e realizada a súa desafectación mediante Decreto do 2 de xullo de 2009, procede declarar a súa alleabilidade, de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade do inmoble que se describe a continuación:
Edificio situado na avenida Montero Ríos de Pontevedra, que consta de soto, baixo, primeira e segunda planta, cunha superficie edificada de 816 m2 en cada planta, e unha superficie descuberta de 659 m2, que suman un total de 1.475 m2, que linda: dereita, paseo Raíña Victoria; esquerda, xardíns de Vicenti; fondo, xardíns de Vicenti. Atópase inscrita no Rexistro da Propiedade número un de Pontevedra ao tomo 1.779. Libro 932, folio 111, predio nº 14.143. R.c. 8977501NG2987N0001BD.
Santiago de Compostela, 3 de xullo de 2009.
P.D. (Orde 27-4-2009)
Rosa Mª Pedrosa Pedrosa
Secretaria xeral e do Patrimonio
da Consellería de Facenda
DECRETO 345/2009, do 25 de xuño, polo que se declara a urxente ocupación, para os efectos de expropiación forzosa, polo Concello de Tomiño, dos bens e dereitos necesarios para a realización das obras do proxecto de Colector Xeral de Tomiño (treito Torrón-Carregal).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/07/2009

O Concello de Tomiño fixo seu o proxecto incluído no Plan de Saneamento de Galicia mediante a aprobación deste en sesión celebrada o día vinte e seis de xaneiro de dous mil oito, denominado «Colector Xeral de Tomiño (Treito Torrón-Carregal)» e, na sesión do trinta e un de outubro de dous mil oito, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Que dito expediente tivo entrada na Consellería de Presidencia, Administracións Públicas e Xustiza, e contén a xustificación acreditativa da motivación para a declaración de urxente ocupación.
Que o expediente foi tratado na comisión de secretarios xerais previa a súa elevación ao Consello da Xunta de Galicia.
Que o expediente contén a documentación a que se refire o artigo primeiro da Orde do 7 de decembro de 1983, sobre declaracións de urxente ocupación, así como a exixida no artigo 3 da Lei 11/1996, do 27 de decembro, de medidas de disciplina orzamentaria.
En consecuencia, considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que a actuación se considera necesaria debido aos problemas sanitarios que a carencia da citada infraestructura está a producir, con verteduras de augas residuais sen control nuns terreos incluídos na Rede Europea Natura, co risco conseguinte para os hábitats e especies de flora e fauna silvestres no espazo natural do Baixo Miño.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte e cinco de xuño de dous mil nove.
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, para efectos de expropiación forzosa, polo Concello de Tomiño, dos bens e dereitos concretados no expediente administrativo instruído para o efecto e necesarios para a execución das obras do proxecto de Colector Xeral de Tomiño (Treito Torrón-Carregal), debendo, se é o caso, unha vez ocupados os terreos necesarios, obter-as autorizacións que fosen necesarias dos organismos competentes, con carácter previo ao inicio das obras.
Santiago de Compostela, vinte e cinco de xuño de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 12 de xuño de 2009 pola que se ordena a publicación do acordo do Consello da Xunta de Galicia do 11 de xuño, polo que se declara municipio turístico galego o concello de Cedeira.
CONSELLERÍA DE CULTURA E TURISMO — III. OUTRAS DISPOSICIÓNS — 09/07/2009

O Consello da Xunta de Galicia, na súa reunión do día 11 de xuño de 2009, adoptou por proposta do conselleiro de Cultura e Turismo o seguinte acordo:
Declarar municipio turístico galego o concello de Cedeira, de conformidade co establecido no artigo 16 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento do disposto no citado artigo ordénase a publicación do acordo no Diario Oficial de Galicia e a notificación ao concello correspondente.
Santiago de Compostela, 12 de xuño de 2009.
Roberto Varela Fariña
Conselleiro de Cultura e Turismo
ORDE do 16 de xuño de 2009 pola que se fixa o prezo de venda ao público da publicación Efectividade dos programas de tratamento con derivados opiáceos impulsados polo Plan de Galicia sobre Drogas.
CONSELLERÍA DE SANIDADE — III. OUTRAS DISPOSICIÓNS — 09/07/2009

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
Para cumprir este mandado, e despois de emitido o preceptivo informe favorable da Consellería de Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 16 de xuño de 2009.
Mª del Pilar Farjas Abadía
Conselleira de Sanidade
ANEXO
Efectividade dos programas de tratamento con derivados opiáceos impulsados polo Plan de Galicia sobre Drogas: 21 euros.
RESOLUCIÓN do 10 de xuño de 2009 pola que se lles dá publicidade aos convenios de colaboración subscritos por este instituto no primeiro cuadrimestre do ano 2009.
INSTITUTO GALEGO DE CONSUMO — III. OUTRAS DISPOSICIÓNS — 09/07/2009

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos na artigo 4.1º c) da Lei 30/2007, do 30 de outubro, de contratos do sector público, subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios previstos no artigo 4.1º c) da Lei 30/2007, do 30 de outubro, de contratos do sector público, subscritos polo Instituto Galego de Consumo nos meses de xaneiro, febreiro, marzo e abril do ano 2009, que se incorporan como anexo a esta resolución.
Santiago de Compostela, 10 de xuño de 2009.
María Nava Castro Domínguez
Presidenta do Instituto Galego de Consumo
Ver referencia pdf "13300D009P049.PDF"
RESOLUCIÓN do 5 de xuño de 2009 pola que se lles dá publicidade aos convenios de colaboración asinados no primeiro cuadrimestre do ano 2009.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/07/2009

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
DISPOÑO:
Artigo único.-Darlle publicidade á relación dos convenios de colaboración subscritos nos meses de xaneiro, febreiro, marzo e abril do ano 2009, que se incorpora como anexo a esta resolución.
Santiago de Compostela, 5 de xuño de 2009.
Pablo Figueroa Dorrego
Director da Escola Galega de Administración Pública
Ver referencia pdf "13300D009P049.PDF"
INSTITUTO GALEGO DE CONSUMO
CORRECCIÓN de erros.-Decreto 339/2009, do 11 de xuño, sobre ordenación sanitaria e zootécnica das explotacións apícolas na Comunidade Autónoma de Galicia.
CONSELLERÍA DO MEDIO RURAL — I. DISPOSICIÓNS XERAIS — 02/07/2009

Advertido erro no devandito decreto, publicado no DOG nº 126, do martes, 30 de xuño de 2009, cómpre facer a oportuna corrección:
-No anexo V, na lexislación aplicable, onde di: «Decreto 339/2008, do 11 de xuño, ...», debe dicir: «Decreto 339/2009, do 11 de xuño, ...».
a) CESAMENTOS CONSELLERÍA DE SANIDADE
RESOLUCIÓN do 18 de xuño de 2009 pola que se anuncia a publicación de modificacións na relación de postos de traballo do persoal funcionario de administración e servizos da Universidade de Vigo.
UNIVERSIDADE DE VIGO — III. OUTRAS DISPOSICIÓNS — 02/07/2009

O pasado 20 de abril de 2009 o Consello de Goberno desta universidade aprobou unha modificación da relación de postos de traballo do persoal funcionario de administración e servizos da Universidade de Vigo, que foi publicada integramente no Diario Oficial de Galicia nº 210, do 29 de outubro de 2008.
E así, en cumprimento do previsto na Lei 7/2007, do 12 de abril, do Estatuto básico do empregado público e no Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, e consonte co disposto nos estatutos da Universidade de Vigo, esta reitoría anuncia a publicación das modificacións operadas na devandita relación de postos de traballo do persoal funcionario de administración e servizos da Universidade de Vigo nos taboleiros de anuncios dos rexistros xeral e auxiliares da Universidade de Vigo así como na súa páxina electrónica (
http://www.uvigo.es/servicios/pas/index.gl.htm > información e impresos
).
Vigo, 18 de xuño de 2009.
Alberto Gago Rodríguez
Reitor da Universidade de Vigo
ORDE do 17 de xuño de 2009 pola que se levanta a suspensión do prazo de presentación de candidaturas, recollida na Orde do 22 de abril de 2009, para a renovación do Consello Regulador da Denominación de Orixe Mexillón de Galicia.
CONSELLERÍA DO MAR — III. OUTRAS DISPOSICIÓNS — 02/07/2009

O Decreto 4/2007, do 18 de xaneiro, desenvolveu a Lei 2/2005, do 18 de febreiro, de promoción e defensa da calidade alimentaria galega, e configurou un novo réxime dos consellos reguladores así como un novo réxime electoral.
A Orde do 29 de agosto de 2008, pola que se aproba o Regulamento da denominación de orixe Mexillón de Galicia e do seu Consello Regulador, contén as normas para a elección dos membros do pleno do Consello Regulador, e establece a duración do seu mandato en catro anos.
Unha vez expirado o mandato do actual Consello Regulador, pola Orde do 2 de abril de 2009, convocáronse as eleccións e ditáronse normas para a renovación do devandito Consello Regulador.
Tendo en conta que a recente reestruturación administrativa levada a cabo polo Decreto 79/2009, do 19 de abril, polo que se establece a estrutura orgánica da Xunta de Galicia, incidía directamente no desenvolvemento do proceso electoral convocado, a Orde do 22 de abril de 2009 suspendeu o prazo de presentación de candidaturas para a renovación do Consello Regulador da Denominación de Orixe Mexillón de Galicia.
Por outra banda, coa publicación do Decreto 312/2009, do 28 de maio, publicado no DOG nº 109, do 5 de xuño de 2009, polo que se establece a estrutura orgánica da Consellería do Mar, considérase concluido o actual proceso de traspaso de poderes e reestruturación administrativa.
Por todo o anterior, no uso das facultades que teño conferidas,
DISPOÑO:
Artigo único.-Levantar a suspensión do prazo de presentación de candidaturas establecido no artigo 6 da Orde do 2 de abril de 2009, pola que se convocan eleccións e se ditan normas para a renovación do Consello Regulador da Denominación de Orixe Mexillón de Galicia.
Disposición derradeira
Esta orde producirá efectos aos dez (10) días da súa publicación no Diario Oficial de Galicia.
Santiago de Compostela, 17 de xuño de 2009.
Rosa Quintana Carballo
Conselleira do Mar
CORRECCIÓN de erros.-Orde do 18 de xuño  de 2009  pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a adquisición de equipamento industrial  e se procede á súa convocatoria (procedemento administrativo IN 530B).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 02/07/2009

Advertido erro na Orde do 18 de xuño de 2009 pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a adquisición de equipamento industrial e se procede á súa convocatoria (procedemento administrativo IN 530B), publicada no DOG nº 122, do 24 de xuño de 2009, cómpre realizar as seguintes correccións:
Na páxina 10.936 no artigo 4º, prazo de duración do procedemento de concesión, onde di:
«Unha vez rematado o prazo para a presentación de solicitudes, estas serán tramitadas e valoradas de acordo co procedemento establecido nas bases reguladoras, que non poderá ter unha duración superior a meses».
debe dicir:
«Unha vez rematado o prazo para a presentación de solicitudes, estas serán tramitadas e valoradas de acordo co procedemento establecido nas bases reguladoras, que non poderá ter unha duración superior a 9 meses.»
Na páxina 10.944, no artigo 10º alínea d), onde di:
«Certificados que acrediten a existencia na empresa dos sistemas de xestión referenciados no punto 2.5º b) do artigo 5º destas bases así como a existencia de memorias de RSE (de 0 a 10 puntos)».
debe decir:
«Certificados que acrediten a existencia na empresa dos sistemas de xestión referenciados no punto 2.5º a) do artigo 5º destas bases así como a existencia de memorias de RSE (de 0 a 10 puntos)».
ORDE do 23 de xuño de 2009 pola que se modifican as ordes do 7 de febreiro de 2008, pola que se fai pública a composición dos consellos sociais das universidades de Santiago de Compostela e A Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/07/2009

Mediante dúas ordes do 7 de febreiro de 2008 (DOG do 25 de febreiro) fíxose pública a composición dos consellos sociais das Universidades de Santiago de Compostela e A Coruña.
Os membros do Consello Social cesarán polas causas establecidas no artigo 10.1º, letra b), da Lei 1/2003, do 9 de maio, dos consellos sociais do Sistema Universitario de Galicia, entre elas, por expiración do período de mandato e por renuncia; especifica o punto 2 do mesmo artigo que as vacantes se deberán cubrir pola autoridade, entidade ou institución correspondente no prazo máximo de 3 meses e polo período que reste para finalizar o mandato.
O artigo 7.4º desta lei establece que os acordos de designación de membros do Consello Social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Con data 10 de marzo de 2009, o Consello Social da Universidade de A Coruña comunica a renuncia de Virginia Salvo del Canto como representante do Parlamento de Galicia no seu Consello Social, e foi designada por acordo plenario do Parlamento de Galicia do 9 de xuño de 2009 para cubrir a vacante producida Sofía Vázquez Vilachá.
Con data 18 de maio de 2009 o Consello Social da Universidades de Santiago de Compostela comunica o cesamento de Hadrián Fariña González como membro do Consello Social polo sector de estudantes, en representación do Consello de Goberno da Universidade, por expiración do período de mandato, e foi designada para substituílo Inmaculada García Escourido,
Por todo iso,
DISPOÑO:
Artigo 1º
Que cese Virginia Salvo del Canto como membro designado polo Parlamento de Galicia no Consello Social da Universidade da Coruña, e nomear na súa substitución a Sofía Vázquez Vilachá.
Artigo 2º
Que cese Hadrián Fariña González como membro designado polo Consello de Goberno no Consello Social da Universidade da Santiago de Compostela, e nomear na súa substitución a Inmaculada García Escourido.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de xuño de 2009.
Jesús Vázquez Abad
Conselleiro de Educación e Ordenación
Universitaria
ORDE do 24 de xuño de 2009 pola que se nomean novos membros do Consello Asesor do Sistema Público de Saúde de Galicia.
CONSELLERÍA DE SANIDADE — II. AUTORIDADES E PERSOAL — 02/07/2009

O Consello Asesor do Sistema Público de Saúde de Galicia é un órgano non colexiado superior de consulta e asesoramento da Consellería de Sanidade directamente dependente da conselleira de Sanidade.
A Orde do 25 de maio de 2005, pola que se regula a composición, organización e funcionamento do consello asesor, establece que os membros do consello serán nomeados pola conselleira de Sanidade mediante orde.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, e a Orde do 25 de maio de 2005,
DISPOÑO:
Artigo único.-Noméanse os membros do Consello Asesor do Sistema Público de Saúde de Galicia que se relacionan no anexo.
Santiago de Compostela, 24 de xuño de 2009.
Pilar Farjas Abadía
Conselleira de Sanidade
ANEXO
Relación dos novos membros do Consello Asesor do Sistema Público de Saúde de Galicia
-Presidente: Alfonso Castro Beiras.
-Vicepresidente: Jaime Torres Rey.
-Vogais:
Manuel Aguilar López.
Isaac Arias Santos.
Ángel Carracedo Álvarez.
Margarita Cueto Baelo.
Santiago Freire Abeijón.
Carlos González Guitián.
Arturo Louro González.
Federico Martinón Sánchez.
Carmen Navarro Fernández-Balbuena.
Ascensión Pérez Sampaio.
Joaquín Potel Lesquereux.
Serafín Soage Molanes.
Luciano Vidán Martínez.
-Secretaria permanente: Pilar Santamaría Ayaso.
ORDE do 24 de xuño de 2009 pola que se dispón o cesamento dos membros do Consello Asesor do Sistema Público de Saúde de Galicia.
CONSELLERÍA DE SANIDADE — II. AUTORIDADES E PERSOAL — 02/07/2009

O Consello Asesor do Sistema Público de Saúde de Galicia é un órgano non colexiado superior de consulta e asesoramento da Consellería de Sanidade, directamente dependente da Conselleira de Sanidade.
En virtude do disposto na Orde do 25 de maio de 2005, pola que se regula a composición, organización e funcionamento do consello asesor, a conselleira de Sanidade poderá dispor a libre remoción e substitución dos membros do consello.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1988, do 20 de outubro, e a Orde do 25 de maio de 2005,
DISPOÑO:
Artigo único.-Cesan como membros do Consello Asesor do Sistema Público de Saúde de Galicia as persoas que se relacionan no anexo.
Santiago de Compostela, 24 de xuño de 2009.
Pilar Farjas Abadía
Conselleira de Sanidade
ANEXO
Relación das persoas que cesan como membros do Consello Asesor do Sistema Público de Saúde de Galicia
-Presidenta: Berta Mª Uriel Latorre.
-Vicepresidente: Fernando Tato Herrero.
-Vogais:
Ascensión Cambrón Infante.
Ángel Carracedo Álvarez.
José Conde Vales.
José Manuel Freire Campo.
Manuel Martín García.
Mª del Carmen Méndez Pazos.
Mª Rocío Mosquera Álvarez.
Carmen Navarro Fernández-Balbuena.
Mª Reyes Pérez Fernández.
José Ramón Ricoy Campo.
Eva Rodríguez Míguez.
-Secretaria permanente: Pilar Santamaría Ayaso.
b) NOMEAMENTOS CONSELLERÍA DE EDUCACIÓN
E ORDENACIÓN UNIVERSITARIA